Venezuelë referendum kundër presidentit Maduro
Në referendumin jo-zyrtar të organizuar nga opozita morën pjesë mbi shtatë milionë banorë
Më shumë se shtatë milionë votues në Venezuelë morën pjesë në një referendum jozyrtar të organizuar nga opozita të dielën. Sipas vëzhguesve, 98 për qind e pjesëmarrësve votuan kundër presidentit Nicolas Maduro, duke mbështetur organizimin e zgjedhjeve presidenciale para përfundimit të mandatit të tij. Votuesit iu janë përgjigjën tre pyetjeve, duke hedhur poshtë me shumicë votash propozimin për krijimin e një super organi të ri legjislativ, i kërkuan ushtrisë të mbrojë kushtetutën ekzistuese dhe mbështetën mbajtjen e zgjedhjeve të reja para mbarimit të mandatit të presidentit Maduro në fillim të vitit 2019. , thotë Dioinisio Espinoza, banor i Karakasit. Disa njërëz në motoçikleta të dielën hapën zjarr mbi një grup votuesish në Karakas, duke vrarë një grua në të 60-at dhe duke plagosur tre persona të tjerë. Opozita fajësoi "paramilitarët" pro-qeveritarë për sulmin jashtë një kishe në një nga distriktet më të varfra të Karakasit. Përmes një deklarate opozita tha se ndjente "dhimbje të madhe" për incidentin. Rënia e çmimeve globale të energjisë së bashku me korrupsionin në qeveri ka shkatërruar ekonominë e Venezuelës të pasur me naftë, duke lënë miliona njerëz në vështirësi për plotësimin e nevojave të tyre themelore. Rreth 100 vetë kanë vdekur në protestat pothuajse të përditshme anti-qeveritare gjatë disa muajve të fundit. Presidenti Nicolas Maduro hodhi poshtë votimin e së dielës duke e quajtur atë jo-kushtetues dhe vazhdoi fushatën në mbështetje të referendumit të 30 korrikut për krijimin e një asambleje që do të kishte kompetencat për të rishkruar kushtetutën dhe për të shpërndarë institucionet shtetërore. Ai ka thënë se ndryshimi i kushtetutës është e vetmja mënyrë për të nxjerrë Venezuelën nga kriza e thellë ekonomike dhe sociale. Zoti Maduro i bëri thirrje opozitës të marrë pjesë në një raund të ri bisedimesh paqësore. Por opozita thotë se asambleja e re do të shfrytëzohej nga zoti Maduro. Ajo thotë se ndryshimi i kushtetutës nuk është asgjë tjetër veçse një dredhi e presidentit Maduro për ta kthyer Venezuelën në një diktaturë socialiste dhe për të shkatërruar lëvizjen disidente.